Document ID: /fineweb-2-swissfilter-quality_10-filterrobots/filtered/02821.jsonl.gz/101

Recept je iz januarskog broja časopisa "Hrana i vino",uz male promjene u količinama sastojaka...
Sastojci
600 ml mlijeka
2 pudinga od vanilije
200 gr margarina
5 kašika šećera
100 gr šećera u prahu
4 banane
200 gr petit keksa
200 gr žele bonbona
100 gr kokosovog brašna
1/2 limuna
i još:
po želji vrhnje za šlag,šlag krema ili pjena
Priprema
1.
U šerpu sipamo 500 ml mlijeka i 5 kašika šećera, pa kad prokuha dodamo prašak za puding, koji smo sjedinili sa 100 ml mlijeka. Kada puding dobije potrebnu gustinu, maknemo sa šporeta i ostavimo da se ohladi. U ohlađen puding dodamo margarin izmiksan sa prah šećerom. Sve dobro izmiksamo. Žele bombone isječemo na parčad, petit kekse izlomimo. U puding dodamo sjeckane banane (koje pokapamo sa malo limunovog soka) i kokosovo brašno.
2.
Kremi dodamo i žele bombone i izlomljeni petit, pa sve dobro sjedinimo. Dobivenu masu izručimo u kalup obložen folijom, pa ostavimo u frižider da se stegne.
3.
Kad se torta stegne, izručimo na tacnu.
4.
Umutimo vrhnje za šlag ili šlag pjenu, pa premažemo cijelu tortu
5.
Gotovu tortu rezati na parčad
...a ovako izgleda "Leonardo" iz časopisa!